CELEX: 62019TA0670
Language: hu
Date: 2021-07-14 00:00:00
Title: T-670/19. sz. ügy: A Törvényszék 2021. július 14-i ítélete – Carbajo Ferrero kontra Parlament (Közszolgálat – Tisztviselők – Igazgatói álláshelyre történő kinevezésre irányuló eljárás – Álláshirdetés – A felperes pályázatának elutasítása és egy másik pályázó kinevezése – Indokolási kötelezettség – A belső eljárási szabályokat meghatározó jogi aktusok jogellenességére vonatkozó kifogás – A felvételi eljárás jogellenessége – Nyilvánvaló jogértelmezési hiba – A kinevezésre jogosult hatósággal közölt információk pontatlansága – Átláthatóság – Egyenló bánásmód – Felelősség – Vagyoni és nem vagyoni kár)

2021.9.6.   
            
            
               HU
            
            
               Az Európai Unió Hivatalos Lapja
            
            
               C 357/20
            
         
      A Törvényszék 2021. július 14-i ítélete – Carbajo Ferrero kontra Parlament
      (T-670/19. sz. ügy) (1)
      
      (Közszolgálat - Tisztviselők - Igazgatói álláshelyre történő kinevezésre irányuló eljárás - Álláshirdetés - A felperes pályázatának elutasítása és egy másik pályázó kinevezése - Indokolási kötelezettség - A belső eljárási szabályokat meghatározó jogi aktusok jogellenességére vonatkozó kifogás - A felvételi eljárás jogellenessége - Nyilvánvaló jogértelmezési hiba - A kinevezésre jogosult hatósággal közölt információk pontatlansága - Átláthatóság - Egyenló bánásmód - Felelősség - Vagyoni és nem vagyoni kár)
      (2021/C 357/31)
      Az eljárás nyelve: francia
      
         Felek
      
      
         Felperes: Fernando Carbajo Ferrero (Brüsszel, Belgium) (képviselők: L. Levi és M. Vandenbussche ügyvédek)
      
         Alperes: Európai Parlament (képviselők: I. Terwinghe és C. González Argüelles meghatalmazottak)
      
         Az ügy tárgya
      
      Az EUMSZ 270. cikk alapján benyújtott és egyrészt a Parlament 2018. december 10-i, a felperes pályázatát elutasító és a kommunikációs főigazgatóság média igazgatóságának igazgatói álláshelyére egy másik pályázót kinevező határozatának megsemmisítése, másrészt a felperes által e határozatból kifolyólag állítólagosan elszenvedett kár megtérítése iránti kérelem.
      
         Az ítélet rendelkező része
      
      
                  1)
               
               
                  A Törvényszék megsemmisíti a Parlament 2018. december 10-i, a felperes pályázatát elutasító és a kommunikációs főigazgatóság média igazgatóságának igazgatói álláshelyére egy más pályázót kinevező határozatát.
               
            
                  2)
               
               
                  A Törvényszék kötelezi a Parlamentet, hogy vagyoni kártérítés címén 40 000 euró összeget fizessen meg a felperes részére.
               
            
                  3)
               
               
                  A Törvényszék a keresetet ezt meghaladó részében elutasítja.
               
            
                  4)
               
               
                  A Törvényszék a Parlamentet kötelezi a költségek viselésére.
               
            
         (1)  HL C 399., 2019.11.25.